# &kbibtex;i käsiraamat

## Eessõna

### Nõuded

&kbibtex;i kasutamiseks peavad sinu süsteemi olema paigaldatud järgmised komponendid:

- &kde; baasteegid.

- &latex;: kvaliteetne dokumendi ladumissüsteem. Usutavasti on sul kasutusel &texlive; (või vanemates süsteemides &tetex;) , sest tegemist on ju UNIXilaadse süsteemiga. See on lisasõltuvus, kuid ilma selleta pakub &kbibtex; ainult väga piiratud tegutsemisvõimalusi.

- bibtex2html: valik tööriistu &bibtex;i teisendamiseks &HTML;-i, mis parandab tublisti &kbibtex;i kirjete eelvaatluse võimalusi (lisavõimalus).

Enamik loetletuist ning ka &kbibtex; ise võivad olla kaasas sinu &Linux; distributsiooniga. Nende paigaldamiseks arvutisse uuri oma distributsiooni dokumentatsiooni või vaata üle paigaldus-&CD; või -DVD.

### Eeldatav kasutajaskond

See käsiraamat on mõeldud kõigile sõltumata nende kogemustest &latex;i, &kde;, &kbibtex;i või &Linux; kasutamisel.

Edasijõudnumad kasutajad vaevalt käsiraamatut loevad, küll aga sooviks meie saada nende ettepanekuid dokumentatsiooni parandamise kohta Kui soovid anda omapoolse panuse projekti või dokumentatsiooni, uuri palun veidi &kbibtex;i veebilehekülge.

## Sissejuhatus

### &kbibtex;ist

&kbibtex; on lõimitud keskkond &bibtex;i vormingus bibliograafiate loomiseks ja muutmiseks. &kbibtex; annab võimaluse kasutada kõiki &bibtex;i omadusi graafilise kasutajaliidese kaudu, mis tagab hõlpsa, vahetu ja oma käe järgi seatava ligipääsu nii kohalikele kui ka võrgubibliograafiatele, sealhulgas kirjete automaatse lõpetamise, kompileerimise, eelvaatluse ja otsimise.

#### &bibtex;ist

&bibtex; on programm ja failivorming, mille lõid Oren Patashnik ja Leslie Lamport 1985. aastal &latex;-dokumentide ettevalmistamise süsteemi tarbeks Lamport86.

Vorming on puhtalt tähepõhine, mistõttu seda saab kasutada iga programm (ehkki standardne märgistik rõhumärkide tarbeks on &tex;). See tugineb väljadele (siltidele) ning &bibtex;i programm eirab tundmatuid välju, mistõttu see on laiendatav. Usutavasti on tegu kõige levinuma bibliograafiafailide vorminguga internetis.

&bibtex;i programm kasutab stiilifaile, tsitaadiloendeid &latex;ist ja &bibtex;i andmebaasi loomaks tsiteeritud viiteid sisaldavat &latex;-faili. Stiilifailide siht on anda võimalus automaatselt luua lõplik variant mis tahes ajakirjale spetsiifilisel kujul.

Näide &bibtex;i andmebaasi kirjest:

    @article{PAM_doi:10.1007/BF00048294,
            author = {Streitenberger, P. and Knott, John F.},
            doi = {10.1007/BF00048294},
            issn = {1573-2673},
            journal = {{International Journal of Fracture}},
            number = {3},
            pages = {R49},
            publisher = {Springer},
            title = {{The calculation of crack opening area and crack opening volume from stress intensity factors}},
            url = {http://dx.doi.org/10.1007/BF00048294},
            volume = {76},
            x-fetchedfrom = {SpringerLink},
            year = {1995}
    }

#### &kbibtex; ja &latex;i redaktorid

&latex;i koodi saab muuda arvukate tööriistadega alates lihtsatest ja minimalistlikest tekstiredaktoritest kuni väga võimsate graafiliste rakendusteni. &latex;i redaktorite võrdluse võib leida siit.

&kbibtex; pakub automaatselt lõimimist &kile; ja &lyx;iga, kuigi seda saab sama edukalt kasutada ka ükspuha millise teise &latex;i redaktoriga.

### &kbibtex;i põhiomadused

&kbibtex; võimaldab ette võtta järgmisi asju:

- Lisada preambula, mis defineerib, kuidas sinu bibliograafias tuleks vormindada eriteksti, kas menüükäsuga Element Uus element Uus preambula või peamiselt tööriistaribalt.

- Valida kirje kodeering kas valikuga Kodeering salvestamisdialoogis või faili seadistuste paneelil.

- Lisada kommentaare, mida &bibtex; ei arvesta, kas menüükäsuga Element Uus element Uus kommentaar või peamiselt tööriistaribalt.

- Näha bibliokirjete eelvaatlust ja neid salvestada mitmesse vormingusse (lähtekood (&bibtex;), lähtekood (RIS), Wikipedia, standardne (&XML;/XSLT), uhke (&XML;/XSLT) ja ainult kokkuvõte (&XML;/XSLT)) viite eelvaatluse paneelil. Täiendavaid eelvaatlusestiile saab kasutada siis, kui paigaldatud on bibtex2html.

- Otsida bibliokirjete andmeid internetiandmebaasides võrguotsingu paneelil.

- Näha kohalikke või võrguressursse (näiteks failid), mida on lingitud &bibtex;i kirjes, dokumendi eelvaatluse paneelil.

- Leida ja parandada topeltkirjeid bibliograafias menüükäsuga Redigeerimine Topeltkirjete otsimine või peamiselt tööriistaribalt.

- Importida oma Zotero teek Zotero paneelil.

## Kiirülevaade

### Bibliograafiafaili kirjutamine algajatele

Esmakäivitusel teeb &kbibtex; ettepaneku muuta ennast bibliograafiavormingute vaikeredaktoriks. Seda on soovitatav teha.

Kui mingil põhjusel otsustad hiljem teisiti, palun eemalda stringid, mis sisaldavad alamstringi `kbibtex`, oma kodukataloogi kataloogis `.local/share/applications` leiduvas failis `mimeapps.list`.

Seejärel näed umbes sellist akent:

&kbibtex;i aken esmakäivitusel &kbibtex;i aken esmakäivitusel

Uue bibliograafiadokumendi alustamiseks klõpsa nupule Uus paremal paneelil, nupule Uus tööriistaribal või vali menüükäsk &Ctrl;N Fail Uus.

Nüüd on aeg kirjeid lisada.

&kbibtex;i kasutajal on kaks võimalust uue kirje lisamiseks: selle võib leida internetist võrguotsingu paneeli abil või siis kirjutada ise käsitsi valmis.

Vaatame, kuidas lisada raamatukirje käsitsi.

1. Vali &kbibtex;i menüüst Element Uus element Uus kirje. &kbibtex; avab elemendi muutmise akna.

   &kbibtex;i elemendi muutmise aken &kbibtex;i elemendi muutmise aken

2. Vali rippmenüüst Tüüp: Raamat.

3. Kirjuta väljale ID: `Lamport86`.

   ID on mõeldud bibliokirjele viitamiseks sinu põhidokumendis.

4. Mine kaardile Pealkiri ja kirjuta tekstikasti Pealkiri: `LaTeX: A Document Preparation System`.

5. Mine kaardile Autor/toimetaja, klõpsa nupule Lisa ja kirjuta `Lamport, Leslie`.

6. Mine kaardile Avaldamine ning kirjuta tekstikasti Aasta: `1986` ja tekstikasti Kirjastaja: `Addison-Wesley`.

7. Klõpsa OK.

8. Vali menüükäsk &Ctrl;S Fail Salvesta ja salvesta oma bibliograafiafail kirjutatava teadustöö kausta nimega `example.bib`.

### Bibliograafia kasutamine &latex;i dokumendis

Bibliograafia tegelikuks kasutamiseks oma kirjutises tuleb &latex;i faili lisada järgmised käsud (tavaliselt leiab need käsud dokumendi lõpust ehk sealt, kus enamasti asubki sektsioon Viited).

    \bibliography{suva}
    \bibliographystyle{plain}

Siin tuleb `suva` asemele kirjutada oma `.bib`-faili nimi, mille lõid &kbibtex;iga, ning plain kujutab endast bibliograafiastiili nime.

Bibliograafiastiile on äärmiselt palju. Siin tuleks konsulteerida kirjastajaga, et valida välja sobiv, või siis katsetada neid, et leida see, mis sobib just sulle ja su ülesandele.

Toome ära mõned üldisemad, kõikjal saadaolevad stiilid:

plain

- tavaline stiil, loetelu tähestikulises järjekorras, nummerdatud

unsrt

- sama, mis plain, ainult et kirjed on tsiteerimise järjekorras

alpha

- sama, mis plain, ainult et kasutatakse kirje identifikaatoreid

abbrv

- sama, mis plain, ainult et kasutatakse eesnimede, kuunimetuste ja ajakirjanimede lühendeid

Niisiis on võimalik kasutada &latex;i redaktori omadusi (palun uuri selle kohta lähemalt vastava redaktori dokumentatsiooni) või lihtsalt sisestada järgmine kood suvalises tekstiredaktoris ning salvestada see seejärel laiendiga `tex`.

    \documentclass{article}
     \begin{document}
     \bibliographystyle{plain}% Choose a bibliographic style
     Test file with a reference (see~\cite{Lamport86}).
     \bibliography{example}
     \end{document}

Testimise huvides anname failile nimeks `example.tex`.

Palun salvesta see faili samasse kataloogi, kus on juba fail `example.bib`.

Nüüd, kus dokumendi baas on olemas, tuleb selle töötlemiseks panna tööle nii latex kui ka bibtex.

Kõigepealt tuleks käivitada latex (et see looks faili suva.aux, mida bibtex seejärel loeb). Siis käivita bibtex, et hankida tsitaate ja luua `.bbl`-fail. Siis käivita taas latex, et ristviited tekstifaili ja bibliograafia vahel oleksid ikka õiged. Võib olla mõistlik käivitada latex ja bibtex failiga korduvalt tagamaks, et kõik ristviited ikka klapiksid. Pane kindlasti tähele, et tsitaatide ja allikate lisamine või kustutamine nõuab bibtexi taaskäivitamist.

Niisiis saab dokumendi kompileerimiseks konsoolis kasutada järgmisi käske:

    latex example
    bibtex example
    latex example
    latex example

Kui kasutad mõnda täiustatumat &latex;i koorikut, näiteks &kile; või &lyx;, pole vaja nende käskude käivitamise pärast konsoolis muretseda. Kasuta lihtsalt tulemuste nägemiseks kiirklahvi (&Alt;6 &kile; puhul) või tööriistariba vastavat nuppu.

Nüüd võid tulemust vaadata &DVI;- või &pdf;-failina (vorming sõltub sinu seadistustest), mis on salvestatud samasse kataloogi sinu lähtefailidega.

Õnnitleme! Oled just loonud oma esimese &bibtex;i bibliograafiaga dokumendi.

## &kbibtex;i kasutajaliides

### &kbibtex;i paneelid

&kbibtex;i peamised võimalused on kasutatavad üheksa paneeli kaudu. Neid võib ümber korraldada või isegi peaaknast lahti haakida, kui klõpsata paneeli päisel &HVNga; ja lohistada paneel uude kohta.

&kbibtex;i paneele võib nähtavale tuua või peita alammenüü Seadistused Paneelide näitamine abil. Piisab paneeli nime märkimisest või märke eemaldamisest, et see nähtavale tuua või peita.

#### Dokumendiloendi paneel

Dokumendiloendi paneel võimaldab lülituda avatud bibliograafiadokumentide (Avatud failid), viimati kasutatud dokumentide avamise (Viimati kasutatud), tähtsamate bibliograafiadokumentide avamise (Lemmikud) ja oma arvuti failisüsteemi sirvimise (Failisüsteemi sirvija) vahel, et leida just vajalik bibliograafiadokument.

Bibliograafiafaili lisamiseks lemmikutesse vali see mis tahes kaardil peale kaardi Lemmikud, klõpsa &HPNga; ja vali Lisa lemmikute sekka. Bibliograafia eemaldamiseks lemmikute seast vali see kaardil Lemmikud, klõpsa &HPNga; ja vali Eemalda lemmikute seast.

Dokumendiloendi paneel Dokumendiloendi paneel

#### Väärtuste loendi paneel

Väärtuste loendi paneelis saab hõlpsasti näha statistikat kirjeväljades kasutatud väärtuste kohta ja neid korraga muuta.

Ülal olevas rippmenüüs saab valida bibliograafiavälja, mille statistilisi andmeid (kirjete arv, milles esineb sama väärtusega väli) näidatakse all olevas loendis.

Alumises loendis saab kirjele &HPNga; klõpsates neid massiliselt muuta. Väärtustega saab ette võtta järgmisi toiminguid: asendada kõik esinemiskorrad, kustutada kõik esinemiskorrad, otsida valitud väärtusi filtririba abil, lisada väärtuse valitud kirjetele, asendada valitud kirjete väärtuse või eemaldada väärtuse valitud kirjetele (mõned kirjed peavad selleks olema kirjete loendis valitud).

Väärtuste loendi paneel Väärtuste loendi paneel

#### Statistikapaneel

Statistikapaneel näitab põhjalikku statistikat aktiivse bibliograafiadokumendi kohta.

Statistikapaneel Statistikapaneel

#### Viite eelvaatluse paneel

Viite eelvaatluse paneelil näeb parajasti valitud bibliokirje eelvaatlust ja saab selle salvestada &HTML;-vormingusse.

Viite eelvaatluse paneel Viite eelvaatluse paneel

Viite eelvaatlust on võimalik näha lähtekoodi (&bibtex;), lähtekoodi (RIS), Wikipedia, standardses (&XML;/XSLT), uhkes (&XML;/XSLT) ja ainult kokkuvõtte (&XML;/XSLT) vormingus. Programmi bibtex2html paigaldamisel on valikuid veel enam

&XML;-põhises vormingus viite elementidel klõpsates rakendab &kbibtex; vastavat filtrit bibliograafialoendis.

Klõpsa nupule Ava viite avamiseks vaikimisi veebilehitsejas. Nupuga Salvesta &HTML;-ina saab viite salvestada &HTML;-vormingus edasiseks kasutamiseks veebilehel.

Paneelis &HPNga; klõpsates saab valida käsu Laadi uuesti, mis uuendab viidet vastavalt kirje uusimatele muutustele.

#### Failiseadistuste paneel

Failiseadistuste paneelis saab määrata aktiivse bibliograafia `bib`-faili mõningad parameetrid.

Failiseadistuste paneel Failiseadistuste paneel

Siin on võimalik valida kodeering, stringide eraldajad, kommentaaride tähis, võtmesõnade tõst ja isikunimede vormindamine.

Vaikimisi muudab &bibtex; lauses kõik esimesele järgnevad sõnad väiketäheliseks. Kirjete pealkirjade tõstu kaitsmiseks märgi kastike Pealkirjade kaitsmine.

#### Võrguotsingu paneel

Võrguotsingu paneelis saab otsida interneti-bibliograafiaandmebaasidest vajalikke kirjeid või hankida täieliku andmestiku käsitsi sisestatud kirje tarbeks.

Võrguotsingu paneel Võrguotsingu paneel

Kirjete otsimise aluseks võib olla vaba tekst, pealkiri, autor või aasta. Seda, kui palju tulemusi näeb otsingutulemuste paneelis, saab määrata kerimiskastis Tulemuste arv.

Klõpsuga nupule Kasuta kirjet saab otsingukriteeriumide väljad täita valitud bibliokirje väljadega. Sel moel on võimalik täiendada olemasolevat kirjet internetiandmebaasidest saadava teabega. Nupuga Otsi saab otsingut alustada.

&kbibtex; suudab otsida läbi levinumad internetiandmebaasid. Otsinguks vajalike andmebaaside valimiseks lülitu kaardile Mootorid või tee kaardil Otsingumõisted viibides &HVNga; klõps lingil muuda.

Andmebaasi kodulehe külastamiseks internetis tee selle kirjel kaardil Mootorid klõps &HPNga; ja vali Mine kodulehele.

#### Zotero paneel

Zotero paneelil saab importida oma Zotero teegi.

Zotero kasutab spetsiaalset veebilehitseja lisa bibliokirjete salvestamiseks internetilehekülgedelt. Andmed salvestatakse võrguandmebaasi, mida saab kasutada igalt poolt. Zotero dokumentatsiooni leiab siit.

Zotero paneel Zotero paneel

Klõpsa Zotero autentimisnõustaja käivitamiseks kaardil Kasutajatunnused nupule Hangi kasutajatunnused. Järgi seejärel juhiseid, mis annavad &kbibtex;ile võimaluse pääseda ligi Zotero teegile.

Siis saab nupuga Laadi bibliograafia laadida alla Zotero teegi andmed.

Allalaaditud teegi kirjete kasutamiseks vali kaart Kogud või Sildid. Kirjeid, mis rahuldavad valitud kriteeriume, näidatakse otsingutulemuste paneelil.

#### Otsingutulemuste paneel

Otsingutulemuste paneel on mõeldud võrguotsingu paneeli abil saadud tulemuste kasutamiseks.

Otsingutulemuste paneel Otsingutulemuste paneel

Klõpsa nupule Impordi parajasti valitud otsingutulemuse importimiseks oma bibliograafiasse.

Muude toimingute ettevõtmiseks parajasti valitud otsingutulemusega klõpsa sellele &HPNga;. Avaneva kontekstimenüü abil saab tulemust üle vaadata (Elemendi näitamine) või selle kopeerida kasutamiseks kuskil mujal &bibtex;i vormingus kiirklahviga &Ctrl;V (Kopeeri).

#### Elementide redaktori paneel

Elementide redaktori paneelil saab muuta parajasti valitud bibliograafiaelementi.

Elementide redaktori paneel Elementide redaktori paneel

Klõpsa nupule , et valida elemendile välja pakutav identifikaator.

Kirjuta redaktori väljadele vajalikud andmed. Väljaandmete vorming võib olla tekst, viide või lähtekood, mille vahel saab valida tekstikastist vasakul asuvast rippmenüüs.

Klõpsa nupule Valikud, mis avab kahe kirjega rippmenüü.

Kõigi väljade näitamine lubab näha ka neid välju, mis aktiivse elemendi puhul jääksid tühjaks ja mida seepärast muidu ei näidata.

Väljade vahel võib liikuda ka -klahvi abil. Nii saabki teise valikuga, milleks on Tabeldusklahv läbib ainult muudetavaid välju, määrata, et liikumine toimub ainult nende väljade vahel, mida saab muuta (või siis kõigi väljade vahel).

Klõpsuga nupule Kontrolli &bibtex;i saab avada muudetava kirje sellisena, nagu seda näidatakse kompileeritud &pdf;-failis.

Kastikese Muudatuste automaatne rakendamine märkimisega saab tehtavad muudatused automaatselt rakendada, ilma et peaks klõpsama nupule Rakenda.

Klõpsuga nupule Lähtesta saab kõik muudatused tühistada ja algse olukorra taastada.

#### Dokumendi eelvaatluse paneel

Dokumendi eelvaatluse paneelil saab näha nende lehekülgede või dokumentide eelvaatlust, mis on lingitud parajasti valitud bibliokirjega.

Vaikimisi saab dokumendi eelvaatluse paneeli avada kiirklahviga &Ctrl;&Shift;D.

Dokumendi eelvaatluse paneel Dokumendi eelvaatluse paneel

Klõpsuga nupule saab lülituda ainult kohalike failide ja kõigi dokumentide, sealhulgas võrgudokumentide näitamise vahel.

Klõpsuga nupule saab lehekülje või dokumendi avada selle vormingule sobivas vaikimisi välises rakenduses.

Aadressi rippmenüüga saab liikuda lehekülgede ja dokumentide vahel.

### &kbibtex;i tööriistaribad

&kbibtex;il on kaks igati kohandatavat tööriistariba, mis asuvad akna ülaosas.

Rohkem teavet tööriistaribade kohandamise kohta annab &kde; põhitõdede käsiraamatu vastav osa. Allpool kirjeldatakse lühidalt &kbibtex;i tööriistaribale vaikimisi paigutatud nuppe.

#### Peamine tööriistariba

Peamine tööriistariba Peamine tööriistariba

&kbibtex;i vaikimisi peamine tööriistariba.

- Uus: uue bibliograafiadokumendi loomine.

- Ava: &kde; üldise avamis/salvestamisdialoogi avamine, kus saab valida muutmiseks mõne olemasoleva bibliograafia.

- Sulge: parajasti aktiivse bibliograafiadokumendi sulgemine.

- Salvesta: parajasti aktiivse bibliograafiadokumendi salvestamine.

- Salvesta kui: parajasti avatud bibliograafiadokumendi salvestamine uue nimega &kde; üldise avamis/salvestamisdialoogi vahendusel.

- Uus element: uue kirje, kommentaari, preambula või makro loomine aktiivses bibliograafiadokumendis.

- Otsi topeltelemente: topeltelementide otsimine ja parandamine aktiivses bibliograafiadokumendis.

- Saada &lyx;-ile/&kile;le: parajasti valitud bibliokirje viite saatmine &lyx;-ile või &kile;le. Täpsemalt kõneleb sellest käsiraamatu vastav peatükk.

#### Filtririba

Filtririba Filtririba

&kbibtex;i vaikimisi filtririba.

Lihtsaim viis suuremas bibliograafias liikuda on kasutada filtririba. &kbibtex; filtreerib näidatavat nimekirja vastavalt sinu sisendile. Kui otsid mõnda elementi, aga ei tea täpselt, kus see nimekirjas asub, siis kirjuta lihtsalt mõned tähed selle andmetest tekstikasti Filter.

Juba esimeste tähtede sisestamisel võid näha, kuidas nimekiri muutub. Mida rohkem tähti sisestad, seda lühemaks muutub nimekiri. Filtreerimine käib otse tähtede kirjutamise ajal.

Filtririba parempoolses osas võib näha kaht rippmenüüd. Need on mõeldud filtreerimiskriteeriumide kiireks kohandamiseks just sinu vajaduste järgi. Esimese rippmenüüga saab määrata sobivuse viisi (suvaline sõna, kõik sõnad või täpne fraas). Teise rippmenüüga saab määrata välja, mida tuleb filtreerida. Võimalik on valida suvaline väli või siis mõni konkreetne väli, mis juba iseenesest piirab tulemuste nimekirja ka suuremates bibliograafiates.

Tööriistaribal on ka kaks nuppu:

- &pdf;-failide kaasamine täistekstiotsingusse võimaldab lisada filtreerimisse ka &pdf;-failid.

- Filtri kriteeriumide lähtestamine: nagu nimigi ütleb, lähtestab filtreerimsie kriteeriumid.

### &kbibtex;i menüüd

&kbibtex; järgib standardset &kde; menüüskeemi. Seepärast on paljud menüükirjed samasugused kõigis &kde; rakendustes. Rohkem teavet nende kohta leiab siit.

Allpool on kirjeldatud ainult &kbibtex;ile omaseid menüükirjeid.

Redigeerimine Kustuta

- Bibliograafianimekirjas parajasti valitud elemendi kustutamine.

Redigeerimine Otsi topeltelemente

- Parajasti avatud bibliograafias topeltelementide otsimine ja leidmisel nende kõrvaldamine.

Element Uus element Uus kirje

- Elemendi muutmise akna avamine uue bibliokirje lisamiseks.

Element Uus element Uus kommentaar

- Elemendi muutmise akna avamine uue kommentaari lisamiseks (mida &bibtex; ei arvesta).

Element Uus element Uus makro

- Elemendi muutmise akna avamine uue makro sisestamiseks.

Element Uus element Uus preambula

- Elemendi muutmise akna avamine bibliograafia uue preambula sisestamiseks, milles määratakse, kuidas tuleks sinu bibliograafias vormindada eriteksti.

&Ctrl; E Element Muuda elementi

- Elemendi muutmise akna avamine parajasti valitud bibliograafiaelemendi muutmiseks.

&Ctrl; D Element Näita dokumenti

- Bibliograafianimekirjas parajasti valitud kirje kohaliku või võrgudokumendi avamine.

  Lingi dokumendile saab lisada või seda muuta elemendi muutmise akna kaardil Väline.

  Kirje muutmise dialoogi kaart Väline Kirje muutmise dialoogi kaart Väline

  Nupuga Lisa saab lisada lingi võrguleheküljele.

  Rippmenüüga Lisa fail... saab valida kohaliku faili ning lisada viite või terve faili aktiivsesse bibliograafiasse.

  Klõpsuga nupule puhastatakse parajasti valitud element.

  Klõpsuga nupule avatakse dokumendilink brauseris.

  Klõpsuga nupule eemaldatakse parajasti valitud dokumendielement.

  Elementide järjekorra muutmiseks dokumendis saab kasutada nuppe ja .

  Viimaks saab nupuga salvestada võrgudokumendi kohalikult.

Element Otsi &pdf;-i...

- Selle abil saab otsida internetis &pdf;-dokumente parajasti valitud bibliokirje tarbeks.

  &pdf;-i otsimise dialoog &pdf;-i otsimise dialoog

  Iga kirje puhul saab valida tegevuse: Eira, Laadi alla või Kasuta ainult &URL;-i.

Element Vorminda kirje ID-d

- Selle abil saab vormindada parajasti valitud bibliokirjete identifikaatoreid vastavalt vaikevormindusele.

  Identifikaatorite vaikevorminduse saab paika panna &kbibtex;i seadistustedialoogi kaardil ID pakkumised.

Element Värv

- Siin saab valida parajasti valitud bibliokirjete värvipealdise või selle eemaldada (Värvi puudub).

  Värvipealdisi saab seadistada &kbibtex;i seadistustedialoogi kaardil Värv ja pealdis.

Element Saada &lyx;-ile/&kile;le

- Parajasti valitud bibliokirjete viidete saatmine &lyx;-ile või &kile;le.

Settings &kbibtex;i seadistamine...

- &kbibtex;i seadistustedialoogi avamine.

### &kbibtex;i seadistustedialoog

&kbibtex;i paljusid omadusi saab seadistada seadistustedialoogis. Selle saab avada menüükäsuga Seadistused&kbibtex;i seadistamine. Allpool kirjeldame &kbibtex; seadistustedialoogi kaarte.

Klõpsuga nupule Vaikeväärtused saab kõik elemendid lähtestada nende vaikeväärtustele.

Klõpsuga nupule Lähtesta saab kõik parajasti tehtud seadistuste muudatused tühistada ilma seadistustedialoogi sulgemata.

#### Üldised seadistused

Üldised seadistused Üldised seadistused

Sellel kaardil saab muuda vaikimisi isikunimede vormindust, mida rakendatakse automaatselt elementide redaktoris sisestatud nimedele.

#### Võtmesõnade seadistused

Võtmesõnade seadistused Võtmesõnade seadistused

Siin saab muuta võtmesõnade nimekirja. Võrmesõnad, mida rakendatakse bibliokirjetele elemendi redaktoris, on abiks bibliograafia liigendamisel. Filtreerimine võtmesõnade järgi võib anda väga üksikasjalikud tulemused just vajalike teemade kaupa.

Nupuga Lisa saab nimekirja võtmesõnu lisada.

Nupuga Eemalda saab parajasti valitud võtmesõna nimekirjast eemaldada.

#### Värvide ja pealdiste seadistused

Värvide ja pealdiste seadistused Värvide ja pealdiste seadistused

Värvid ja pealdised on veel üks tulus viis bibliograafiat liigendada. Siin saabki kindlaks määrata pealdised ja nende värvid.

Nupuga Lisa saab nimekirja pealdisi lisada.

Nupuga Eemalda saab parajasti valitud pealdise nimekirjast eemaldada.

Topeltklõpsuga veerus Värv või Pealdis saab vastavat kirjet muuta.

#### ID pakkumiste seadistused

ID pakkumiste seadistused ID pakkumiste seadistused

Siin saab määrata identifikaatorite pakkumisi elementide redaktori tarbeks. Skeeme saab lisada, muuta, eemaldada ja nende järjekorda muuda pakkumiste loendist paremal asuvate nuppude abil.

Klõpsuga nupule Muuda vaikeväärtuseks saab lülitada parajasti valitud elemendi vaikimisi ID pakkumise skeemi. Nii saab kindlaks määrata vorminduse, mida kasutatakse menüükäsu Vorminda kirje ID-d valimisel.

#### Kasutajaliidese seadistused

Kasutajaliidese seadistused Kasutajaliidese seadistused

Siin saab panna &kbibtex;i näitama või peitma bibliograafianimekirjas kommentaare ja makrosid, valida bibliograafiasüsteemi (&bibtex; või &biblatex;) ning määrata, mis juhtub, kui teha bibliograafianimekirjas elemendil topeltklõps (Avab redaktori või Näita dokumenti).

&biblatex; kujutab endast &bibtex;i uuendatud varianti. &biblatex;i puhul määravad bibliograafia vormingu täielikult &latex;i makrod, mitte aga `bst`-failid. See toetab alajaotistega bibliograafiaid, mitut bibliograafiat ühes dokumendis ning eraldi bibliograafiliste lühivormide loendeid. Bibliograafiaid võib jagada osadeks ja/või liigendada teemade kaupa. Nagu bibliograafiastiilide puhul, saab ka kõiki tsiteerimiskäske ise vabalt määrata. &biblatex;i pakett on täielikult lokaliseeritud ja võib suhestuda babeli paketiga.

Nii kinnitab &biblatex;i dokumentatsioon.

&biblatex; suudab kasutada taustaprogrammina ka biberit. &biblatex; võimaldab kasutada bibliokirjetes UTF-8 sümboleid (mis on oluline näiteks eestikeelsete bibliograafiate korral).

Niisiis saab &biblatex;i abil luua vägagi keerulisi bibliograafiaid.

#### Salvestamise ja eksportimise seadistused

Salvestamise ja eksportimise seadistused Salvestamise ja eksportimise seadistused

Siin saab valida &latex;i käsu (⪚ `\cite{...}`), mida tarvitatakse kestana viite puhul, mis kopeeritakse bibliograafianimekirjast kontekstimenüü käsuga &Ctrl;&Shift;C Kopeeri viide.

Samuti saab siin vastava kastikese märkimisega panna &kbibtex; automaatselt tuvastama &lyx;i andmete toru.

Kui kastike &lyx;i toru automaatne tuvastamine on märkimata, saab toru aadressi ise kirjutada tekstikasti Käsitsi määratud &lyx;i toru või valida selle &kde; üldises avamis/salvestamisdialoogis, mis ilmub, kui klõpsata tekstikastist paremal asuvale nupule.

Viimaks saab siin seadistada ka varukoopiate tegemist. Võimalik on valida varukoopiate tegemise ulatus (Ainult kohalikud failid, Varukoopiaid ei tehta, Nii kohalikud kui ka võrgufailid) rippmenüü Varukoopiad salvestamisel abil ning ka salvestatavate varukoopiate arv.

#### &pdf;-i ja Postscripti seadistused

&pdf;-i ja Postscripti seadistused &pdf;-i ja Postscripti seadistused

Siin saab valida mõningad &kbibtex;i kirjete eelvaatluse võimalused. Võimalik on valida paberi suurus, &latex;i paketi babel keel ning bibliograafia stiil.

## Kasutamine edasijõudnutele

### Ristviited

Ristviited võimaldavad pisut aega kokku hoida, luues lingi eellaskirje (ütleme, konverentsitoimetiste või artiklikogu) ja järglaskirjete (ütleme, ettekannete või artiklite) vahele.

Ristviite loomiseks tuleb lihtsalt lisada identifikaator kaardi Avaldamine väljale Ristviide.

Kirje muutmise dialoogi kaart Avaldamine Kirje muutmise dialoogi kaart Avaldamine

Identifikaatori võib otse sisestada või valida selle saadaolevate identifikaatorite seast klõpsuga nupule .

### Makrod

Oletame, et sinu bibliograafias on rohkelt viiteid ühele ja samale ajakirjale ning sa ei soovi selle pealkirja aina uuesti ja uuesti kirjutada. Siis võib kindlaks määrata ajakirja pealkirja sisaldava makro.

Oletame, et soovid defineerida makro `efm`, mis vastaks ajakirjale Engineering Fracture Mechanics. Talitada tuleb järgmiselt:

1. Vali menüükäsk Element Uus element Uus makro.

2. Kirjuta pealkirja identifikaator (lühend) tekstikasti ID. Vaikimisi identifikaator on `Uus1`. Antud juhul tuleb kirjutada `efm`.

3. Vali (Lihttekst). Teist võimalust, milleks on (Lähtekood), on mõistlik kasutada siis, kui soovid sisestada makro, milles leidub ka &latex;i käske.

4. Kirjuta tekstikasti Väärtus `Engineering Fracture Mechanics`.

   Makro defineerimine Makro defineerimine

5. Klõpsa nupule Rakenda.

6. Lisaks võid, kui soovid, lülituda kaardile Lähtekood, et uurida põhjalikumalt makro koodi.

   Makro defineerimine (lähtekood) Makro defineerimine (lähtekood)

7. Klõpsa nupule OK.

Sama protseduuri võib kasutada pealkirjade, autorite ja kuunimede ning muu puhul vastavalt sinu kirjastaja lühendamisreeglitele. Vaikimisi peavad need reeglid (makrod) olema defineeritud bibliograafiastiili failides (`bst`).

## Lõimimine &kile; ja &lyx;-iga

&kbibtex;i saab hõlpsasti lõimida levinud &latex;i redaktoritega, täpsemalt &kile; ja &lyx;-iga.

### Lõimimine &kile;ga

&kile; on &tex;i ja &latex;i lähtetekstide redaktor ning shell.

&kbibtex; on &bibtex;i vaikimisi näitaja/redaktor &kile;s, mistõttu mingeid lisaseadistusi siin vaja ei ole.

Valitud tsitaatide lisamiseks bibliograafiafailis käivita &kile;, ava mõni &latex;i fail, vii kursor kohta, kuhu tahad lisada tsitaadi, siis lülitu &kbibtex;i aknasse, vali elementide loendis elemendid ja vali menüükäsk Element Saada &lyx;-ile/&kile;le või elemendi kontekstimenüüst (mille avamiseks klõpsa &HPNga;) käsk Saada &lyx;-ile/&kile;le.

Tsitaadid lisatakse aktiivses &kile; dokumendis kursori asukohta kujul `\cite{`elemendi identifikaatorid`}`.

### Lõimimine &lyx;-iga

&lyx; on dokumentide töötleja, mis üritab juurutada dokumentide kirjutamist nende struktuuri (WYSIWYM), mitte pelgalt välimuse (WYSIWYG) põhjal.

&kbibtex;i saab &lyx;-iga lõimida &lyx;-i sisend/väljundtoru abil.

1. Esiteks tuleb &lyx; määrata toru kasutama. Vali &lyx;-i peamenüüst käsk Tools Preferences. Ava kaart Paths ja sisesta tekstikasti LyXServer pipe asukoht (⪚ `~/.lyx/lyxpipe`).

   &lyx;-i seadistused &lyx;-i seadistused

2. Klõpsa muutuste salvestamiseks Save.

3. Vali &lyx;-i ümberseadistamiseks menüükäsk Tools Reconfigure ja taaskäivita rakendus.

4. Valitud tsitaatide lisamiseks bibliograafiafailist ava vajalik dokument, vii kursor kohta, kuhu soovid bibliograafia lisada ning vali &lyx;-i peamenüüst käsk Insert List / TOC&bibtex; Bibliography...

5. Klõpsa nupule Add... ja seejärel Browse... Suuna &lyx; kasutama &kbibtex;i `bib`-faili. Klõpsa Add ja seejärel OK.

6. Siis vii kursor kohta, kuhu soovid tsitaadi lisada, ning lülitu &kbibtex;i aknasse. Vali elementide loendis elemendid ja seejärel menüükäsk menüükäsk Element Saada &lyx;-ile/&kile;le või elemendi kontekstimenüüst (mille avamiseks klõpsa &HPNga;) käsk Saada &lyx;-ile/&kile;le.

7. Tsitaadid lisatakse aktiivses &lyx;-i dokumendis viitena kursori asukohta.

## Autorid ja litsents

&kbibtex;

Rakenduse autoriõigus © 2004-2014: Thomas Fischer fischer@unix-ag.uni-kl.de

Dokumentatsiooni autoriõigus © 2013: Yuri Chornoivan yurchor@ukr.net

Tõlge eesti keelde: Marek Laane qiilaq69@gmail.com

&underFDL; &underGPL;

## Paigaldamine

Vaikimisi &kbibtex;i paigaldamise viis on kasutada sinu distributsiooni tarkvarahaldurit ja tarkvarahoidlaid.

Palun uuri &kbibtex;i ametlikult kodulehelt juhiseid, kuidas alla laadida &kbibtex;i lähtekood ja see ise kompileerida.

Lamport86 Leslie Lamport

## Latex: a document preparation system

1986

Addison-Wesley Publishing Company
&documentation.index;